
§ 1. Hvem er omfattet
Stk. 1 
Denne aftale er indgået i henhold til § 32 i Tjenestemandsregulativ for kommuner inden for KL’s forhandlingsområde, og omfatter socialrådgiveruddannet og socialformidleruddannet personale.
Stk. 2 
Aftalen gælder for ansatte i KL’s forhandlingsområde, bortset fra 
1. socialformidlere i Gentofte og Frederiksberg kommuner,
2. socialformidlere med højere grundløn end løntrin 37 i Københavns Kommune Med virkning fra 1. april 2022 omfattes socialformidlere i Københavns Kommune med en højere grundløn end løntrin 37 af aftalen.
Bemærkning:
Socialformidlere ansat før 1. april 2022 og indplaceret med højere grundløn end grundløn 37 overføres efter lokal aftale til Overenskomst for socialrådgivere og socialformidlere (30.31). Indplaceringen sker med virkning fra 1. april 2022.
3. ansatte i administrative stillinger aflønnet efter højere grundløn end løntrin 47 + 9.700 kr. [O.24](pr. 1. april 2025: 47 + 15.700 kr.)[O.24] (31/3 2000-niveau).
Bemærkning:
KL’s forhandlingsområde er alle kommuner, alle kommunale fællesskaber i henhold til den kommunale styrelseslovs § 60, trafikselskaber, alle selvstyrehavne og alle selvejende dag- og døgninstitutioner for børn og unge og selvejende institutioner for voksne, jf. kapitel 18, 19 og 29 i lov om social service, som kommunen har indgået driftsaftale med, og hvor løn- og ansættelsesvilkårene er omfattet af Kommunernes Lønningsnævns tilsyn.
[bookmark: _Toc188958208]§ 2. Generelle bestemmelser
Stk. 1
Samtlige generelle bestemmelser og aftaler for tjenestemænd ansat i kommuner gælder.
Stk. 2
Lønnen udbetales månedsvis forud.
Stk. 3
Socialrådgivere og socialformidlere får en specificeret oversigt over den udbetalte løn.
[bookmark: _Toc188958209]§ 3. Obligatorisk funktionsløn
1. Socialrådgivere/socialformidlere og ledende socialrådgivere/ledende socialformidlere ved døgninstitutioner for børn og unge og socialrådgivere/socialformidlere, hvis væsentligste arbejdsområde er behandlingsarbejde med børn og familier, ydes et ikke-pensionsgivende tillæg på 16.400 kr. årligt (31/3 2000-niveau). I Københavns Kommune ydes et ikke-pensionsgivende tillæg på 17.100 kr. årligt (31/3 2000-niveau).
Lønseddeltekst: Familiebeh.tillæg
2. "Hjemme-hos"-socialrådgivere/-socialformidlere ydes et ikke-pensionsgivende tillæg på 16.400 kr. årligt (31/3 2000-niveau). I Københavns Kommune ydes et ikke-pensionsgivende tillæg på 19.700 kr. årligt (31/3 2000-niveau), som også kompenserer for forskudttidstillæg på hverdage og for manglende arbejdstidsregler
Lønseddeltekst: Hjemme-hos-tillæg
3. For miljøsocialrådgivere og miljøsocialformidlere, jf. Overenskomstens Protokollat 3, skal der lokalt indgås forhåndsaftale om funktionsløn. I Københavns Kommune ydes et ikke-pensionsgivende tillæg på 21.400 kr. årligt (31/3 2000-niveau), som også kompenserer for forskudttidstillæg på hverdage og for manglende arbejdstidsregler.
Lønseddeltekst: Miljøtillæg
[bookmark: _Toc188958210]§ 4. Personlig løn- og pensionsgaranti og overgangstrin
Stk. 1
1. Socialrådgivere og socialformidlere, som var ansat den 31. marts 1998, bevarer i forbindelse med overgang til Ny Løn pr. 1. april 1998 som minimum deres hidtidige samlede faste løn inklusiv tillæg, herunder fx tillæg af decentral løn (personlig løngaranti).
1. Socialrådgivere, som var ansat den 31. marts 2000, bevarer i forbindelse med overgang til Ny Løn pr. 1. april 2000 som minimum deres hidtidige samlede faste løn inklusiv tillæg, herunder fx tillæg af decentral løn (personlig løngaranti).
Denne personlige løngaranti gælder, så længe de pågældende medarbejdere er ansat i hidtidig stilling, som de var ansat i ved overgangen til Ny Løn.
Ændres beskæftigelsesgraden reguleres den personlige løngaranti tilsvarende.
Den del af lønnen, som hidtil har været reguleret med procentreguleringen, reguleres fortsat. 
Stk. 2
1. Socialrådgivere, som ved overgang til Ny Løn pr. 1. april 1998 fik 1 overgangstrin, 
1. socialformidlere, som ved overgang til Ny Løn pr. 1. april 1998 fik 2 overgangstrin, og
1. socialrådgivere, som ved overgang til Ny Løn pr. 1. april 2000 fik 1 personligt løntrin, 
bevarer disse overgangstrin/personlige løntrin under ansættelse i kommunen.
Lønseddeltekst: Overgangstrin/tillæg
Stk. 3
Overgangstrin og personlige løntrin kan ikke modregnes i funktions- og kvalifikationsløn og eventuelt udligningstillæg under den pågældendes ansættelse i kommunen, dog bortset fra forfremmelser. Overgangs-trin/personligt løntrin indgår ikke i vurderingen af, hvilken funktions- og kvalifikationsløn, der skal aftales for den pågældende fremover. 
Stk. 4
Tjenestemandspensionen for personale, der var ansat den 31. marts 1998 og fortsat er ansat, beregnes efter det løntrin, tjenestemanden er indplaceret på i kraft af grundløn, funktionsløn, kvalifikationsløn samt overgangstillæg ydet i form af løntrin. En tjenestemandspension efter disse regler kan dog ikke blive mindre end pensionen på det løntrin, tjenestemanden ville have fået pension efter i den hidtidige lønramme på pensioneringstidspunktet.
Bemærkning:
De hidtidige lønrammer findes i 1995-aftalen for socialrådgivere og socialformidlere, som overgik til ny løn pr. 1. april 1998 og i 1997-aftalen for socialrådgivere, som overgik til ny løn pr. 1. april 2000.
[bookmark: _Toc188958211]§ 5. Pension af funktions-, kvalifikations- og resultatløn
Stk. 1
Funktions- og kvalifikationsløn ydes som pensionsgivende tillæg eller ved oprykning til højere løntrin.
Hvis lokalt aftalt funktions- og kvalifikationsløn ydes som tillæg, gøres dette pensionsgivende efter en af følgende muligheder:
1. oprykning til et løntrin, eller
2. varige tillæg, som ydes på pensioneringstidspunktet, indregnes i tjenestemandspensionen således, at tjenestemanden pensioneres fra nærmest liggende løntrin inklusiv tillæg. Indregningen er gældende for tjenestemænd aflønnet til og med grundløntrin 49 (uden tillæg).
3. der oprettes en supplerende pensionsordning af tillæg (gælder også midlertidige tillæg) med samme beløb som for tilsvarende overenskomstgrupper.
Hvis der ikke allerede er oprettet en supplerende pensionsordning, er tillæg på under 3.800 kr. (31/3 2000-niveau) ikke pensionsgivende, medmindre andet aftales. Når de ikke-pensionsgivende tillæg samlet udgør mindst 3.800 kr. (31/3 2000-niveau), vælges en af ovennævnte muligheder.
Stk. 2
Resultatløn er pensionsgivende, medmindre andet aftales. Resultatløn kan dog kun gøres pensionsgivende efter stk. 1, pkt. 3. 
Bemærkning:
Funktionsløn, der ydes i form af tillæg aftalt den 1. juni 2002 eller senere, herunder tillæg aftalt med ikrafttræden fra 1. april til 31. maj 2002, er pensionsgivende.
Tidligere aftalte ikke-pensionsgivende tillæg, bevarer denne status, medmindre andet aftales.
Det skal præciseres, at en aftale for den samme del af lønnen alene kan indgås efter stk. 1, pkt. 1, 2 eller 3.
Ved fastsættelse af nærmest liggende løntrin, jf. stk. 1, pkt. 2, rundes der op eller ned til det nærmest liggende løntrin.
[bookmark: _Toc188958212]§ 6. Supplerende pension
Stk. 1
Rammeaftale om supplerende pension til tjenestemænd m.fl. (23.10) og ansatte med ret til tjenestemandspension gælder.
Stk. 2
Grundlønstillæg, jf. § 4 i Overenskomst for socialrådgivere og socialformidlere er pensionsgivende. Der indbetales supplerende pension med bidrag svarende til overenskomstgruppens pensionsprocent, jf. overenskomstens § 10.
Stk. 3
Hvis der er aftalt højere individuel arbejdstid, indbetales supplerende pensionsbidrag for den del af aflønningen, der overstiger 37/37, svarende til overenskomstgruppens pensionsprocent.
Stk. 4
Lokal løndannelse kan anvendes i overensstemmelse med vilkårene i rammeaftalen om supplerende pension.
Bemærkning:
Tjenestemænd har ret til at få foretaget en forhøjet løbende pensionsindbetaling, jf. Rammeaftale om supplerende pension til tjenestemænd m.fl.
[bookmark: _Toc188958213]§ 7. ATP
ATP-sats A gælder for alle ansatte.
[bookmark: _Toc188958214]§ 8. Opsigelse
Stk. 1
I forbindelse med uansøgt afskedigelse skal høringsskrivelse i henhold til tjenestemandsregulativets § 29 sendes 
1. for socialrådgivere til Dansk Socialrådgiverforening, CVR-nr.: 63356018,
2. for socialformidlere til HK/Kommunal, CVR-nr.: 31429528.
3. Øvrige henvendelser rettes som hidtil til lokalafdelingerne. Adressefortegnelse over HK’s lokalafdelinger findes i Bilag D til Administrations- og IT-overenskomsten, KL’s overenskomstnr. 30.11.
Stk. 2
Ansatte, som opsiges af årsager, som er begrundet i ansættelsesmyndighedens forhold, fx besparelser eller omstruktureringer, har ret til frihed med løn i op til to timer til at søge vejledning i vedkommendes a-kasse/fagforening. Friheden placeres i videst muligt omfang under hensyn til arbejdspladsens drift.
[bookmark: _Toc188958215]§ 9. Øvrige bestemmelser
Bestemmelserne i overenskomst for socialrådgivere og socialformidlere med tilhørende protokollater gælder, bortset fra: 
	§ 1, stk. 1 og 2
	Hvem er omfattet

	§ 2
	Afgrænsning månedslønnede og timelønnede

	§ 3, stk. 5 og 6
	Lønudbetaling

	§ 5, stk. 2, nr. 1, 2 og 4 og stk. 3
	Funktionsløn

	§ 6, stk. 3
	Pension af kvalifikationsløn

	§ 8
	Personlig løngaranti, overgangstrin og personligt løntrin

	§ 9
	Funktionærlov

	§ 10
	Pension

	§ 11
§ 12
	ATP
Frit valg for socialformidlere

	§ 22
	Opsigelse

	Kapitel 3
	Timelønnede

	Kapitel 4
	Ikrafttræden og opsigelse


[bookmark: _Toc188958216]§ 10. Ikrafttræden og opsigelse
Stk. 1 
Aftalen har - hvor intet andet er anført - virkning fra den 1. april 2024.
Stk. 2 
Aftalen kan opsiges skriftligt med 3 måneders varsel til en 31. marts, dog tidligst 31. marts 2026. 
Stk. 3
Indtil der indgås ny aftale, fastsættes aflønningen efter den aftale om tjenestemandslønninger, der gælder den dag, til hvilken aftalen bliver opsagt.

København, den 11. februar 2025

For
KL
Michael Ziegler
Emil R. Andersen


For
Dansk Socialrådgiverforening
Signe Færch
Emil Lillelund


For
HK Kommunal
Lene Roed
Susanne Fagerlund

